
    Prešov   13.02.2025
D O D A T O K Č. 2 K Z Á P I S N I C I 
z vyhodnotenia elektronickej aukcie na predaj prebytočného nehnuteľného majetku štátu   v k. ú. Svit konanej dňa 07.12.2023
_______________________________________________________________________________________________________________________________________________________________________________________________________________________________________________________________________________________________________________________

Ministerstvo vnútra SR Centrum podpory Prešov ponúklo v zmysle § 8aa) zákona                    č. 278/1993 Z. z. o správe majetku štátu v znení neskorších predpisov na predaj prebytočný nehnuteľný majetok štátu, a to:

· pozemok registra C-KN, parc č. 246/3 - ostatná plocha o výmere 1449 m², v podiele 1/1,
v k. ú. Svit, obec Svit, okres Poprad, vedený na LV č. 1859, vyhlásený za prebytočný na základe rozhodnutia o  prebytočnosti nehnuteľného majetku štátu č. s.: CPPO-ON-2023/001538-001 zo dňa 06.03.2023.

Dňa 18.10.2023 o 09:00 hod. sa konalo zasadnutie komisie na vyhodnotenie vyhlásenia  1. kola elektronickej aukcie ( 1. fáza EA) na predaj prebytočného nehnuteľného majetku štátu v k. ú. Svit. Komisia na vyhodnotenie osobitných ponukových konaní, opakovaných osobitných ponukových konaní, elektronických aukcií a opakovaných elektronických aukcií bola zriadená na základe Opatrenia generálneho riaditeľa sekcie ekonomiky Ministerstva vnútra Slovenskej republiky, čiastka 30, uverejneného v Zbierke interných predpisov SE MV SR č. 30/2023 z dňa 18. augusta 2023 v zložení:
predseda komisie:
plk. JUDr. Marek Blichár, vedúci oddelenia finančného centra podpory 

tajomník komisie:
Ing. Ingrid Sorgerová, radca oddelenia majetkovoprávneho centra podpory 

členovia komisie:
JUDr. Andrea Šebejová Kovaľová, vedúca oddelenia majetkovoprávneho centra podpory


Ing. Renáta Gabányiová, radca oddelenia majetkovoprávneho centra podpory

Všeobecná hodnota majetku bola stanovená znaleckým posudkom číslo 75/2023 zo dňa 09.06.2023 vypracovaným znalcom Ing. Ľudmilou Jurovou, Letná 18, 040 01 Košice, evidenčné číslo: 912042, vo výške 19 242,72 €, zaokrúhlene 19 200,00 €. 
Vyhlásenie 1. kola elektronickej aukcie bolo zverejnené na portáli Registra ponúkaného majetku štátu dňa 13.09.2023 za primeranú cenu 19 200,00 eur. V stanovenej lehote na predloženie cenových ponúk, t.j. do 12.10.2023 boli doručené 3 cenové ponuky spĺňajúce podmienky vyhlásenia 1. kola elektronickej aukcie, a to:

Uchádzač č. 1, ponuka číslo 1:
73 335,00 €
Uchádzač č. 2, ponuka číslo 2:
20 223,00 €

Uchádzač č. 3, ponuka číslo 3:
19 200,00 €
Komisia vyhodnotila 1. kolo vyhlásenia elektronickej aukcie za úspešné, predložené cenové ponuky boli predložené v stanovenej lehote, spĺňajú predpísané náležitosti a boli dodržané podmienky podľa § 8aa zákona NR SR č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“). 

Ministerstvo vnútra SR Centrum podpory Prešov uskutočnilo v zmysle § 8ab) zákona              č. 278/1993 Z. z. o správe majetku štátu v znení neskorších predpisov elektronickú aukciu                  na predaj prebytočný nehnuteľný majetok štátu.
Dňa 07.12.2023 sa konala elektronická aukcia (2. fáza EA) so začiatkom o 9:00 hod. Elektronickej aukcie sa mali zúčastniť traja uchádzači, ktorí na základe vyhodnotenia cenových ponúk splnili predpísané náležitosti.  

       Do elektronickej aukcie sa ani jeden z uchádzačov  neprihlásil. Keďže prvá fáza elektronickej aukcie bola úspešná, mohol správca pristúpiť k uzatvoreniu kúpnej zmluvy. Uchádzač č. 1 s najvyššou cenovou ponukou odstúpil od uzatvorenia kúpnej zmluvy, správca odstúpil od Kúpnej zmluvy č. 68/MP-2024 v poradí s uchádzačom č. 2 s druhou najvyššou cenovou ponukou. Následne bol oslovený uchádzač č. 3 s treťou najvyššou cenovou ponukou, ktorý tiež odstúpil od uzatvorenia kúpnej zmluvy. 
Vzhľadom na túto skutočnosť Centrum podpory Prešov bude v tejto veci ďalej postupovať v súlade s § 8aa a nasl. zákona o správe majetku štátu.







  Ing. Matej Hrabčák, PhD.
                                                                                        riaditeľ Centra podpory Prešov 

